Gandia es converteix en epicentre del pàdel amb la celebració del Campionat Autonòmic Absolut de Parelles del 24 i el 28 de setembre
12 septiembre 2024

## Gandia es converteix en epicentre del pàdel amb la celebració del Campionat Autonòmic Absolut de Parelles del 24 i el 28 de setembre12 septiembre 2024Última actualización: 19 septiembre 2024

![](../gestion/img/d9f78c5f0143fddb0d9333cacae2e0f3c0510a2c16fafa1771dd1d766cd15853.JPG)  
  

L'edil delegat d'Esports, Jesús Naveiro; el secretari de la Federació Valenciana de Pàdel, Bernardo Bonet, i el directiu del Club de Tenis Gandia, Boro Rodrigo, han anunciat hui el Campionat Autonòmic Absolut de Parelles 2024, que se celebrarà en el Club de Tenis Gandia del 24 al 28 de setembre.  
  
Els participants podran inscriure's en les següents categories a partir dels quinze anys i segons el seu nivell: primera o segona masculina; tercera o quarta mixta; mixta iniciació i, per últim, primera, segona, tercera o quarta femenina.  
  
El termini per a apuntar-se acabarà el pròxim 23 de setembre, i el preu de les inscripcions és de 25 euros per aquells que participen en la primera modalitat masculina o femenina, i 22 euros per a la resta dels jugadors.  
  
Respecte als premis, les persones que queden en quarts de final guanyaran 400 euros; els semifinalistes rebran 500 euros; els subcampions 600 euros i els campions 1.500 euros.  
  
"Estem d'enhorabona. A Gandia teníem moltes ganes de fer una competició de pàdel i aquesta primera edició suposa un atractiu, no només per als qui s'apunten, sinó també per als esportistes i el públic en general", ha assenyalat l'edil.  
  
Per la seua part, Rodrigo ha agraït a l'Ajuntament i a la Federació haver aconseguit que el pàdel d'alt nivell arribe a la ciutat i ha destacat que aquesta competició és la més important dins de l'àmbit autonòmic.  
  
Finalment, Bonet ha anunciat que el torneig rebrà gent tan important al món del pàdel com Matías Nicoletti, Javier Rico, Álex Arroyo o Ksenia Sharifova, entre altres.  
  
"Vindran molts jugadors i jugadores que, habitualment, els aficionats només poden vorer pagant una entrada, anant-se'n molt lluny o encenent la televisió. És una gran oportunitat perquè tots aquells que gaudeixen amb aquest esport, no només vinguen a veure la competició, sinó que també s'animen a participar en la seua categoria", ha finalitzat.

[Twittear](https://twitter.com/share)